Document ID: /roh_data/filtered/fineweb-2-filterrobots_roh.jsonl.gz/48421

Durant in pled avant la Chas'alva a Washington ha Donald Trump ditg ch'el veglia far ina fin als acts da violenza ed a l'anarchia en la terra. Sch'ils burgamesters ed ils guvernaturs na vegnian betg da procurar per segirtad en ils lieus pertutgads vegnia el a mobilisar tut las forzas civilas e militaras ch'èn a disposiziun per franar ils cravals.
Demonstraziuns cunter violenza da la polizia
En bleras citads dals Stadis Unidas datti dapi dis demonstraziuns encunter la violenza da la polizia, il rassissem e la malgistadad sociala. Quellas èn per part cupitgadas en violenza. Trump ha perquai gia pliras giadas appellà als politichers democratics da prender mesiras pli rigurusas e renfatschà ad els flaivlezza. La raschun per ils protests è la mort dad in afro-american suenter in'acziun da polizia brutala a Minneapolis.
Per tadlar curt e concis: